ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
കഴിഞ്ഞ മാസത്തെ മൻ കി ബാത്തിനെ അടിസ്ഥാനമാക്കി പ്രധാനമന്ത്രി ഒരു പുസ്തകം പങ്കുവച്ചു
ഇന്ത്യയുടെ ജി-20 അധ്യക്ഷ പദവി, ബഹിരാകാശത്ത് തുടരുന്ന മുന്നേറ്റം, സംഗീത ഉപകരണങ്ങളുടെ കയറ്റുമതിയിലെ വർധന തുടങ്ങിയ വിഷയങ്ങൾ ഉൾക്കൊള്ളുന്ന കഴിഞ്ഞ മാസത്തെ  മൻ കി ബാത്തിന്റെ ഭാഗം അടിസ്ഥാനമാക്കി പ്രധാനമന്ത്രി ശ്രീ നരേന്ദ്ര മോദി ഒരു പുസ്തകം പങ്കുവച്ചു.
പ്രധാനമന്ത്രി ട്വീറ്റ് ചെയ്തു;
"ഇന്ത്യയുടെ ജി-20 അധ്യക്ഷപദവി, ബഹിരാകാശത്ത് ഞങ്ങളുടെ തുടർനടപടികൾ, സംഗീതോപകരണങ്ങളുടെ കയറ്റുമതിയിലെ ഉയർച്ച എന്നിവയും, അതിലുപരി കഴിഞ്ഞ മാസത്തെ മൻ കി ബാത്തിൽ ഉൾപ്പെടുത്തിയിരിക്കുന്ന രസകരമായ കുറിപ്പുകൾ അടങ്ങിയ ഈ ഇ-ബുക്ക് നോക്കൂ."
Do have a look at this e-book containing interesting write-ups on topics covered during last month’s #MannKiBaat such as India’s G-20 Presidency, our continued strides in space, rise in exports of musical instruments and more. https://t.co/e1uFzmd6xihttps://t.co/YmESigWIJ6
— Narendra Modi  December 24, 2022
വാണിജ്യ വ്യവസായ മന്ത്രാലയം
2022 ജനുവരി 10 മുതൽ 16 വരെ സ്റ്റാർട്ടപ്പ് ഇന്ത്യ നൂതനാശയ വാരം സംഘടിപ്പിക്കുന്നു
ന്യൂ ഡൽഹി: ജനുവരി 7, 2021
വാണിജ്യ വ്യവസായ മന്ത്രാലയത്തിനു കീഴിലുള്ള വ്യവസായ, ആഭ്യന്തര വ്യാപാര പ്രോത്സാഹന വകുപ്പ്, , 2022 ജനുവരി 10 മുതൽ 16 വരെ സ്റ്റാർട്ടപ്പ് ഇന്ത്യ നൂതനാശയ വാരമായി സംഘടിപ്പിക്കാൻ ഒരുങ്ങുന്നു. 'ആസാദി കാ അമൃത് മഹോത്സവ്' ആഘോഷിക്കാൻ ലക്ഷ്യമിട്ടുള്ള വെർച്വൽ നൂതനാശയ വാരാഘോഷം ഇന്ത്യയിലുടനീളമുള്ള സംരംഭകത്വത്തിന്റെ വ്യാപനവും ആഴവും പ്രദർശിപ്പിക്കാൻ പാകത്തിൽ രൂപകൽപ്പന ചെയ്തിരിക്കുന്നു.
വിപണി പ്രവേശനം മെച്ചപ്പെടുത്തൽ, വ്യവസായ പ്രമുഖരുമായുള്ള ചർച്ചകൾ, സംസ്ഥാനങ്ങളുടെ മികച്ച സമ്പ്രദായങ്ങൾ, ടെക്നോളജി എക്സിബിഷനുകൾ എന്നിങ്ങനെ വിവിധ വിഷയങ്ങളിൽ സെഷനുകൾ ഉണ്ടായിരിക്കും.
ലോകമെമ്പാടുനിന്നുമുള്ള ഉന്നത നയരൂപകർത്താക്കൾ, വ്യവസായ-അക്കാദമിക രംഗങ്ങളിലെ പ്രമുഖർ, നിക്ഷേപകർ, സ്റ്റാർട്ടപ്പുകൾ, നൂതനാശയവുമായി ബന്ധപ്പെട്ട ആവാസവ്യവസ്ഥ സൃഷ്ടിക്കുന്നവർ എന്നിവരെ ഒരുമിച്ച് കൊണ്ടുവരാനും ഈ പരിപാടിയിൽ ലക്ഷ്യമിടുന്നു.
ഈ വിഭാഗങ്ങളിൽ നിന്നും നൂതനാശയ വാരത്തിന്റെ ഭാഗമാകാൻ ആഗ്രഹിക്കുന്നവർ https://www.startupindiainnovationweek.in/ എന്ന പോർട്ടലിൽ രജിസ്റ്റർ ചെയ്യണം.കൂടുതൽ വിവരങ്ങൾക്ക്, ശ്രീ. ഗൗതം ആനന്ദിനെ  ബന്ധപ്പെടാവുന്നതാണ്.
RRTN/SKY
വാണിജ്യ വ്യവസായ മന്ത്രാലയം
സ്വാതന്ത്ര്യത്തിന്റെ 75-ാം വാർഷികം വരെയുള്ള 75 ആഴ്ചകളിൽ 75 യൂണികോണുകളെങ്കിലും ലക്ഷ്യമിടാം: ശ്രീ പീയൂഷ് ഗോയൽ
അടുത്ത വർഷം സ്വാതന്ത്ര്യത്തിന്റെ 75-ാം വാർഷികത്തോടനുബന്ധിച്ച് വരുന്ന 75 ആഴ്ചകൾക്കുള്ളിൽ 75 യൂണികോണുകൾ ലക്ഷ്യമിടാൻ വാണിജ്യ, വ്യവസായ മന്ത്രി ശ്രീ പിയൂഷ് ഗോയൽ ഇന്ന് ഇന്ത്യൻ വ്യവസായ ലോകത്തോട് ആഹ്വാനം ചെയ്തു.
2021 മാർച്ച് 12-ന് ‘ആസാദി കാ അമൃത് മഹോത്സവിന്’ തുടക്കം കുറിച്ച ശേഷം 45 ആഴ്ചയ്ക്കുള്ളിൽ 43 യൂണികോണുകൾ അധികമായി ആരംഭിച്ച കാര്യം അദ്ദേഹം ചൂണ്ടിക്കാട്ടി. നാസ്കോം ടെക് സ്റ്റാർട്ട്-അപ്പ് റിപ്പോർട്ട് 2022 പുറത്തിറക്കുകയായിരുന്നു അദ്ദേഹം.
സേവന മേഖലയിൽ കഴിഞ്ഞ വർഷം റെക്കോർഡ് കയറ്റുമതി കൈവരിച്ചതിന് BPO ഉൾപ്പെടെയുള്ള ഇൻഫർമേഷൻ ടെക്നോളജി എനേബിൾഡ് സർവീസസ്  വ്യവസായത്തെ ശ്രീ ഗോയൽ അഭിനന്ദിച്ചു. കോവിഡ് മഹാമാരിക്കിടയിലും, 2021 ഏപ്രിൽ-ഡിസംബർ മാസങ്ങളിലെ സേവന കയറ്റുമതി 178 ബില്യൺ ഡോളർ കടന്നതായി അദ്ദേഹം പറഞ്ഞു.
ONDC യ്ക്ക് പ്രാധാന്യമുള്ള "UPI കാലമാണ്" വരാനിരിക്കുന്നത് . ആഗോളതലത്തിൽ ഇത്തരത്തിലുള്ള ആദ്യത്തെ ഉദ്യമമായ, ONDC ഇ-കൊമേഴ്സ്, കമ്പനികൾക്കിടയിൽ പരസ്പര സഹകരണത്തോടെയുള്ള പ്രവർത്തനം സാധ്യമാക്കുകയും ചെറുതും വലുതുമായ എല്ലാ പങ്കാളികൾക്കും തുല്യ അവസരം ഒരുക്കുകയും ചെയ്യും. ഡിജിറ്റൽ കുത്തകകളെ നിയന്ത്രിക്കാനും വ്യവസായങ്ങളെ വാങ്ങുന്നവർക്കും വിൽക്കുന്നവർക്കും ഒരുപോലെ പ്രയോജനപ്രദമാക്കിത്തീർക്കാനും, MSME-കളുടെ നവീകരണവും മൂല്യവർദ്ധനയും ശാക്തീകരണവും സാധ്യമാക്കുകയും ഇത് സഹായിക്കുമെന്ന് മന്ത്രി കൂട്ടിച്ചേർത്തു.
നാസ്കോമിന്റെ മുന്നോട്ടുള്ള പ്രയാണത്തിനായി ശ്രീ ഗോയൽ അഞ്ച് ലക്ഷ്യങ്ങൾ കേന്ദ്രീകരിച്ചുള്ള പദ്ധതി അവതരിപ്പിച്ചു:
1. ജനങ്ങളുടെ, അടിസ്ഥാനപരവവും ആവശ്യവുമായ കാര്യങ്ങൾക്ക് ഊന്നൽ നൽകുക
2. ഉയർന്ന തോതിലുള്ള വളർച്ചയിലും തൊഴിലവസരങ്ങൾ സൃഷ്ടിക്കപ്പെടുന്ന മേഖലകളിലും ശ്രദ്ധ കേന്ദ്രീകരിക്കുക
3. കൂടുതൽ കൂടുതൽ സ്റ്റാർട്ടപ്പുകൾ പ്രാദേശികവും ആഗോളവുമായ വിപണികൾക്കുള്ള പരിഹാരങ്ങൾ നിർദ്ദേശിക്കും വിധം സങ്കീർണ്ണ സാങ്കേതികത വിദ്യ പ്രയോജനപ്പെടുത്തുക
4. ടയർ-2 & 3 നഗരങ്ങളിൽ നിന്നുള്ള സ്റ്റാർട്ടപ്പുകളുടെ ധാരാളം സാധ്യതകൾ പ്രയോജനപ്പെടുത്തുക
5. 2023-ൽ ഇന്ത്യ ജി20 അധ്യക്ഷസ്ഥാനം ഏറ്റെടുക്കുമ്പോൾ ആഗോള പ്രശ്നങ്ങൾ പരിഹരിക്കാനുള്ള നമ്മുടെ കാഴ്ചപ്പാടുകളെ പ്രതിധ്വനിക്കുന്ന പ്രമേയങ്ങളെ സംബന്ധിക്കുന്ന
ആശയങ്ങൾ നിർദ്ദേശിക്കുക
പ്രധാനമന്ത്രിയുടെ ഓഫീസ്
‘സ്വാവലംബന്’ സെമിനാറിനെ പ്രധാനമന്ത്രി ജൂലൈ 18ന് അഭിസംബോധന ചെയ്യും
ഇന്ത്യന് നാവികസേനയില് തദ്ദേശീയ സാങ്കേതികവിദ്യാ ഉപയോഗത്തിന് ഊര്ജം പകരുന്നതു ലക്ഷ്യമിട്ടുള്ള ‘സ്പ്രിന്റ് ചലഞ്ചി’നു പ്രധാനമന്ത്രി തുടക്കംകുറിക്കും
പ്രധാനമന്ത്രി ശ്രീ നരേന്ദ്ര മോദി 2022 ജൂലൈ 18ന് എന്ഐഐഒ  സെമിനാര് ‘സ്വാവലംബനെ’ അഭിസംബോധന ചെയ്യും. വൈകിട്ട് 4.30ന് ന്യൂഡല്ഹിയിലെ ഡോ. അംബേദ്കര് ഇന്റര്നാഷണല് സെന്ററിലാണു സെമിനാര്.
പ്രതിരോധമേഖലയില് സ്വയംപര്യാപ്തത കൈവരിക്കുക എന്നത് ‘ആത്മനിര്ഭര് ഭാരതി’ല് പ്രാധാന്യമര്ഹിക്കുന്ന കാര്യമാണ്. ഈ ശ്രമം തുടരുന്നതിന്, ഇന്ത്യന് നാവികസേനയില് തദ്ദേശീയ സാങ്കേതികവിദ്യയുടെ ഉപയോഗത്തിന് ഉത്തേജനം പകരുന്നതു ലക്ഷ്യമിട്ടുള്ള ‘സ്പ്രിന്റ് ചലഞ്ചി’നു പ്രധാനമന്ത്രി തുടക്കംകുറിക്കും. ‘ആസാദി കാ അമൃത് മഹോത്സവ’ത്തിന്റെ ഭാഗമായി, ഡിഫന്സ് ഇന്നൊവേഷന് ഓര്ഗനൈസേഷനുമായി  ചേര്ന്ന്, ഇന്ത്യന് നാവികസേനയില് കുറഞ്ഞത് 75 പുതിയ തദ്ദേശീയ സാങ്കേതികവിദ്യകള്/ഉല്പ്പന്നങ്ങള് ഉള്പ്പെടുത്താനാണ് എന്ഐഐഒ ലക്ഷ്യമിടുന്നത്. യോജിച്ചുള്ള ഈ പദ്ധതിക്കാണു സ്പ്രിന്റ്  എന്നു പേരിട്ടത്.
പ്രതിരോധമേഖലയില് സ്വയംപര്യാപ്തത കൈവരിക്കുന്നതിനായി ഇന്ത്യന് വ്യവസായത്തെയും പഠന-ഗവേഷണ മേഖലയെയും ഉള്പ്പെടുത്തുക എന്നതാണു സെമിനാര് ലക്ഷ്യമിടുന്നത്. ദ്വിദിന സെമിനാര്  വ്യവസായം, പഠന-ഗവേഷണങ്ങള്, സൈനികസേവനങ്ങള്, ഗവണ്മെന്റ് എന്നിവയെ നയിക്കുന്നവര്ക്കു പൊതുവേദിയില് ഒത്തുചേരാനും പ്രതിരോധമേഖലയ്ക്കായി നിര്ദേശങ്ങള് കൊണ്ടുവരാനും അവസരമൊരുക്കും. ആശയരൂപവല്ക്കരണം, സ്വദേശിവല്ക്കരണം, യുദ്ധസാമഗ്രികള്, വ്യോമമേഖല എന്നീ വിഷയങ്ങളിലുള്ള സെഷനുകള് സെമിനാറിലുണ്ടാകും. ഗവണ്മെന്റിന്റെ സാഗര്  എന്ന കാഴ്ചപ്പാടിന് അനുസൃതമായി ഇന്ത്യന് മഹാസമുദ്ര മേഖലയെക്കുറിച്ചും രണ്ടാം ദിവസം സെമിനാറില് ചര്ച്ചകളുണ്ടാകും.
-ND-
(
യുവജനകാര്യ, കായിക മന്ത്രാലയം
കായിക താരങ്ങളുടെ തിരഞ്ഞെടുപ്പില് സുതാര്യത ഉറപ്പാക്കാന് മാര്ഗ്ഗ നിര്ദ്ദേശങ്ങള് പുറപ്പെടുവിച്ചു
വിവിധ ദേശീയ, അന്തര്ദേശീയ സ്പോര്ട്സ് മത്സരങ്ങളിലേയ്ക്ക് കായിക താരങ്ങളെ തിരഞ്ഞെടുക്കുന്നതില് സുതാര്യത ഉറപ്പ് വരുത്താന് ഗവണ്മെന്റ് മാര്ഗ്ഗ നിര്ദ്ദേശങ്ങള് പുറപ്പെടുവിച്ചിട്ടുണ്ടെന്ന് കേന്ദ്ര യുവജനകാര്യ, സ്പോര്ട്സ് സഹമന്ത്രി  കേണല് രാജ്യവര്ദ്ധന് സിംഗ് റാത്തോഡ് അറിയിച്ചു. ബന്ധപ്പെട്ട ദേശീയ സ്പോര്ട്സ് ഫെഡറേഷനുകളാണ് അതത് ദേശീയ ഇനങ്ങള്ക്ക് കായിക താരങ്ങളെ തിരഞ്ഞെടുക്കുന്നതെന്ന് അദ്ദേഹം ലോകസഭയില് രേഖാമൂലം നല്കിയ മറുപടിയില് വ്യക്തമാക്കി. ഫെഡറേഷനുകളുടെ പ്രവര്ത്തനങ്ങളില് ഗവണ്മെന്റ് ഇടപെടാറില്ലെങ്കിലും കായിക താരങ്ങളുടെ തിരഞ്ഞെടുപ്പില് സുതാര്യത ഉറപ്പുവരുത്താനാണ് മാര്ഗ്ഗ നിര്ദ്ദേശങ്ങള് പുറപ്പെടുവിച്ചതെന്ന് ശ്രീ. റാത്തോഡ് പറഞ്ഞു.
സാമ്പത്തിക പശ്ചാത്തലം ഒന്നും നോക്കാതെ രാജ്യത്തുടനീളമുള്ള കായിക പ്രതിഭകളെ കണ്ടെത്തി പ്രോത്സാഹിപ്പിക്കുന്നതിന് കേന്ദ്ര യുവജനകാര്യ, സ്പോര്ട്സ് മന്ത്രാലയം, സ്പോര്ട്സ് അതോറിറ്റി ഓഫ് ഇന്ത്യ വഴി വിവിധ പദ്ധതികള് നടപ്പിലാക്കി വരികയാണ്. ഇത് പ്രകാരം സായി പരിശീലന കേന്ദ്രങ്ങള് മുഖേന രാജ്യത്തെ ഗ്രാമീണ, ഗിരിവര്ഗ്ഗ, പിന്നാക്ക, തീരദേശ മേഖലകളിലെ കായിക പ്രതിഭകളെ കണ്ടെത്തി അവര്ക്ക് വിദഗ്ദ്ധ പരിശീലനം, സ്പോര്ട്സ് ഉപകരണങ്ങള്, സ്പോര്ട്സ് കിറ്റുകള്, വിദ്യാഭ്യാസ സഹായം, ആരോഗ്യ ഇന്ഷ്വറന്സ്, സ്റ്റൈപെന്റ് മുതലായവ ലഭ്യമാക്കി വരുന്നുണ്ടെന്നും കേന്ദ്ര സഹമന്ത്രി അറിയിച്ചു.
ടാര്ജറ്റ് ഒളിംപിക് പോഡിയം പദ്ധതി പ്രകാരം തിരഞ്ഞെടുത്തുന്ന കായിക താരങ്ങള്ക്ക് അത്യാധുനിക സൗകര്യങ്ങള് ഉള്ള രാജ്യത്തിനകത്തും, വിദേശത്തുമുള്ള സ്പോര്ട്സ് ഇന്സ്റ്റിറ്റ്യൂട്ടുകള്, അക്കാദമികള് തുടങ്ങിയവയില് പരിശീലനം നല്കിവരുന്നുവെന്ന് ശ്രീ. റാത്തോഡ് അറിയിച്ചു.
(ND MRD - 955
പ്രധാനമന്ത്രിയുടെ ഓഫീസ്
കോവിഡ്-19 സ്ഥിതിഗതികൾ അവലോകനം ചെയ്യാൻ പ്രധാനമന്ത്രി നാളെ മുഖ്യമന്ത്രിമാരുമായി സംവദിക്കും
കോവിഡ്-19 സ്ഥിതിഗതികൾ അവലോകനം ചെയ്യുന്നതിനായി പ്രധാനമന്ത്രി ശ്രീ നരേന്ദ്ര മോദി സംസ്ഥാന മുഖ്യമന്ത്രിമാരുമായി നാളെ ഏപ്രിൽ 27ന് ഉച്ചയ്ക്ക് 12 മണിക്ക് സംവദിക്കും.
ഒരു ട്വീറ്റിൽ പ്രധാനമന്ത്രി പറഞ്ഞു:
" നാളെ  ഉച്ചയ്ക്ക് 12 മണിക്ക് കോവിഡ്-19 സ്ഥിതിഗതികൾ അവലോകനം ചെയ്യാൻ സംസ്ഥാന മുഖ്യമന്ത്രിമാരുമായി സംവദിക്കും"
-ND-
(
ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രാലയം
പ്രധാൻ മന്ത്രി ഗരിബ് കല്യാൺ യോജന-IV നു കീഴിൽ സംസ്ഥാനങ്ങളും കേന്ദ്രഭരണ പ്രദേശങ്ങളും 15.30 ലക്ഷം മെട്രിക് ടൺ  സൗജന്യ ഭക്ഷ്യധാന്യങ്ങൾ കൈപ്പറ്റി
ന്യൂഡൽഹി, ജൂലൈ 13, 2021
കോവിഡ് മഹാമാരി കാലത്ത് ജനങ്ങൾക്ക് ഭക്ഷ്യ സുരക്ഷ ഉറപ്പുവരുത്താൻ സൗജന്യ ഭക്ഷ്യധാന്യങ്ങൾ വിതരണം ചെയ്യുന്നതിനുള്ള ഏറ്റവും ദൈർഘ്യമേറിയ പരിപാടി ഇന്ത്യ ഗവണ്മെന്റ് നടത്തി വരികയാണ്. ഇതിന്റെ ഭാഗമായി കേന്ദ്രസർക്കാർ പ്രധാൻ മന്ത്രി ഗരിബ് കല്യാൺ അന്ന യോജന  5 മാസത്തേക്ക് കൂടി, അതായത് 2021 ജൂലൈ-നവംബർ വരെ നീട്ടിയിരുന്നു. കൂടാതെ, പിഎംജികെഎവൈ-IVന്  കീഴിൽ, 198.79 എൽഎംടി ഭക്ഷ്യധാന്യങ്ങളും അനുവദിച്ചിരുന്നു.
PMGKAY-IV  പ്രകാരം കേരളം ഉൾപ്പെടെ 31 സംസ്ഥാനങ്ങൾ ഇവ കൈപ്പറ്റുന്നത് ആരംഭിച്ചു. 15.30 എൽഎംടി ഭക്ഷ്യധാന്യങ്ങളാണ് 2021 ജൂലൈ 12 വരെ കൈപ്പറ്റിയത്.
PMGKAY-IV വിജയകരമായി നടപ്പാക്കുന്നതിന് ഫുഡ് കോർപ്പറേഷൻ ഓഫ് ഇന്ത്യ ഇതിനകം എല്ലാ സംസ്ഥാനങ്ങളിലും / കേന്ദ്ര ഭരണ പ്രദേശങ്ങളിലും മതിയായ സ്റ്റോക്ക് കരുതിയിട്ടുണ്ട്. നിലവിൽ കേന്ദ്ര പൂളിന് കീഴിൽ 583 എൽഎംടി ഗോതമ്പും, 298 എൽഎംടി അരിയും ലഭ്യമാണ്.
PMGKAY-III  പ്രകാരം, ഫുഡ് കോർപ്പറേഷൻ ഓഫ് ഇന്ത്യ എല്ലാ 36 സംസ്ഥാനങ്ങൾക്കും / കേന്ദ്ര ഭരണ പ്രദേശങ്ങൾക്കും 78.26 എൽഎംടി സൗജന്യ ഭക്ഷ്യധാന്യങ്ങൾ നൽകി.
എല്ലാ സംസ്ഥാനങ്ങൾക്കും / കേന്ദ്ര ഭരണ പ്രദേശങ്ങൾക്കും സുഗമമായ വിതരണം ഉറപ്പാക്കുന്നതിന് എഫ്സിഐ രാജ്യത്തുടനീളം ഭക്ഷ്യധാന്യങ്ങൾ എത്തിച്ചു വരികയാണ്.
RRTN/SKY
(Visitor Counter : 185
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 165.70 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 18,84,937 പേര്
ചികിത്സയിലുള്ളത് 4.59 ശതമാനം പേര്
രോഗമുക്തി നിരക്ക് 94.21 %
കഴിഞ്ഞ 24 മണിക്കൂറിനിടെ 3,52,784 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,87,13,494 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 2,34,281 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 72.73 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 16,15,993 പരിശോധനകള്.
(ND
പ്രധാനമന്ത്രിയുടെ ഓഫീസ്
ഹൈ ത്രൂപുട്ട് കോവിഡ്-19 പരിശോധനാ സൗകര്യത്തിന് പ്രധാനമന്ത്രി ജൂലൈ 27ന് സമാരംഭം കുറിയ്ക്കും
ന്യൂഡല്ഹി; 2020 ജൂലൈ-26
ഹൈ ത്രൂപുട്ട് കോവിഡ്-19 പരിശോധന സൗകര്യത്തിന് വിഡിയോ കോണ്ഫറന്സിംഗിലൂടെ പ്രധാനമന്ത്രി നരേന്ദ്രമോദി ജൂലൈ 27ന് സമാരംഭം കുറിയ്ക്കും. ഈ സൗകര്യം രാജ്യത്തെ പരിശോധനാ സംവിധാനം ശക്തിപ്പെടുത്തുകയും നേരത്തെ രോഗം കണ്ടെത്തുന്നതും ചികിത്സിക്കുന്നതും ശക്തിപ്പെടുത്തുകയും ചെയ്യുകയും യും അതിലൂടെ മഹാമാരിയുടെ വ്യാപനം നിയന്ത്രിക്കുന്നതിന് സഹായിക്കുകയും ചെയ്യും.
നോയിഡയിലെ ഐ.സി.എം.ആര്-നാഷണല് ഇന്സ്റ്റിറ്റ്യൂട്ട് ഓഫ് കാന്സര് പ്രിവന്ഷന് ആന്റ് റിസര്ച്ച്, മുംബൈയിലെ ഐ.സി.എം.ആര്-നാഷണല് ഇന്സ്റ്റിറ്റ്യൂട്ട് ഫോര് റിസര്ച്ച് ഇന് റീപ്രൊഡക്ടീവ് ഹെല്ത്ത്, കൊല്ക്കത്തയിലെ ഐ.സി.എം.ആര്-നാഷണല് ഇന്സ്റ്റിറ്റ്യൂട്ട് ഫോര് കോളറ ആന്റ് എന്റ്റെറിക് ഡിസീസസ് എന്നിവിടങ്ങളിലാണ് ഈ മൂന്ന് ഹൈ-ത്രുപുട്ട് പരിശോധാന സൗകര്യങ്ങള് ഒരുക്കുന്നത്, ഇവിടെ പ്രതിദിനം 10,000 സാമ്പിളുകള് പരിശോധിക്കാന് കഴിയുകയും ചെയ്യും. ഈ ലാബുകള് പരിശോധന തുടങ്ങിയതിന് ശേഷം ഫലം ലഭിക്കാനുള്ള സമയം കുറയ്ക്കുകയും ലാബ് ജീവനക്കാരും രോഗംപരത്തുന്ന ക്ലിനിക്കല് വസ്തുക്കളുമായുള്ള സമ്പര്ക്കം കുറയ്ക്കുകയും ചെയ്യും. ഈ ലാബുകളില് കോവിഡ് ഇതര അസുഖങ്ങള്ക്കുള്ള പരിശോധനയും നടത്താനാകും. മഹാമാരിക്ക് ശേഷം ഹെപ്പറ്റൈറ്റീസ് ബി, സി. എച്ച്.ഐ.വി, മൈക്രോബാക്ടീരിയം ട്യൂബര്ക്യുലോസിസ്, സൈറ്റോമെഗാല്വേ വൈറസ്, ചാലമൈഡിയ, നൈസേരിയ, ഡൈങ്കു തുടങ്ങിയവയ്ക്കുള്ള പരിശോധന നടത്താന് സാധിക്കും.
മഹാരാഷ്ട്ര, പശ്ചിമബംഗാള്, ഉത്തര് പ്രദേശ് മുഖ്യമന്ത്രിമാര്ക്കൊപ്പം കേന്ദ്ര ആരോഗ്യ കുടുംബക്ഷേ ശാസ്ത്ര സാങ്കേതിക മന്ത്രിയും ചടങ്ങില് പങ്കെടുക്കും.
യുവജനകാര്യ, കായിക മന്ത്രാലയം
ഇന്ത്യൻ യുവതയ്ക്ക് ആവശ്യമായ നൈപുണ്യങ്ങൾ നൽകി അവരെ ആഗോള തൊഴിൽ വിപണിക്ക് സജ്ജമാക്കുകയാണ് തങ്ങളെന്ന് ശ്രീ അനുരാഗ് ഠാക്കൂർ
ന്യൂ ഡൽഹി, ജനുവരി 06, 2021
പരീക്ഷണ അടിസ്ഥാനത്തിൽ നടക്കുന്ന NYKS-ഇൻറ്റെ യൂത്ത് വോളണ്ടിയേഴ്സ് ഓൺലൈൻ പരിശീലന പരിപാടിയ്ക്ക് കേന്ദ്ര യുവജനകാര്യ-കായിക മന്ത്രി ശ്രീ അനുരാഗ് ഠാക്കൂർ ഇന്ന് തുടക്കമിട്ടു. UNITAR-ഇൻറ്റെ ഡിഫീറ്റ് - NCD പാർട്ണർഷിപ്പ്, UNICEF, NYKS എന്നിവയുമായി ചേർന്നാണ് യുവജനകാര്യ-കായിക മന്ത്രാലയം പരിശീലനം സംഘടിപ്പിക്കുന്നത്. പരിപാടിയുടെ മൊത്തത്തിലുള്ള ഏകോപനം ഭാരത സർക്കാരിന്റെ കപ്പാസിറ്റി ബിൽഡിംഗ് കമ്മീഷൻ നിർവഹിക്കും.
ഇന്ത്യൻ യുവതയ്ക്ക് ആവശ്യമായ നൈപുണ്യങ്ങൾ നൽകി അവരെ ആഗോള തൊഴിൽ വിപണിക്ക് സജ്ജമാക്കുകയാണ് ഭരണകൂടം ചെയ്യുന്നതെന്ന് ശ്രീ അനുരാഗ് ഠാക്കൂർ ചടങ്ങിൽ അഭിപ്രായപ്പെട്ടു. സ്റ്റാർട്ടപ്പുകൾക്ക് വളർച്ച സൗകര്യങ്ങൾ ഒരുക്കാനും, യുവാക്കൾക്കിടയിൽ സംരംഭകത്വ മനോഭാവം പ്രോത്സാഹിപ്പിക്കാനും ഉതകുന്ന ശക്തമായ ഒരു സംവിധാനം ആവശ്യമാണ് എന്ന് അദ്ദേഹം ഓർമ്മിപ്പിച്ചു.
230 ദശലക്ഷത്തോളം ആണ് ഇന്ത്യയിലെ യുവാക്കളുടെ ഏകദേശ എണ്ണം. രാജ്യത്തിന്റെ സാമൂഹിക-സാമ്പത്തിക പുരോഗതിക്ക് കുതിപ്പേകാൻ സഹായിക്കുന്ന പരിധികളില്ലാത്ത ശേഷിയാണ് യുവജനങ്ങൾക്ക് ഉള്ളത്.
പരിശീലനത്തിൽ പങ്കെടുക്കുന്ന യുവാക്കളുടെ വ്യക്തിത്വ വികസനം, ഉപജീവന മാർഗങ്ങൾ എന്നിവയിൽ ദീർഘകാലം നീണ്ടുനിൽക്കുന്ന മാറ്റങ്ങൾ സൃഷ്ടിക്കാൻ UNITAR ഉം മന്ത്രാലയവും തമ്മിലുള്ള പങ്കാളിത്തത്തിലൂടെ സാധിക്കുമെന്ന് ശ്രീ ഠാക്കൂർ പ്രതീക്ഷ പ്രകടിപ്പിച്ചു. ഇന്ത്യൻ യുവാക്കളെ ശാക്തീകരിക്കുന്നതിനൊപ്പം സമാന ചിന്താഗതിക്കാരായ, പ്രചോദിതരായ ഒരുപറ്റം യുവാക്കളുടെ ഒരു ശൃംഖല രൂപപ്പെടുത്താനും ഉണ്ടാകുന്ന ഒരു പ്രധാന ചുവടുവെപ്പാണ് ഇതെന്നും അദ്ദേഹം കൂട്ടിച്ചേർത്തു.
12 മുതൽ 15 ദിവസം വരെ നീണ്ടുനിൽക്കുന്ന പരിശീലനം വിദ്യാർഥികൾക്ക് തനിയെ പൂർത്തീകരിക്കാൻ സാധിക്കും. വിർച്വൽ റിയാലിറ്റി പോലെയുള്ള അത്യാധുനിക സാങ്കേതികവിദ്യകൾ, മെച്ചപ്പെട്ട സംവേദന സംവിധാനങ്ങൾ എന്നിവ അടങ്ങിയതാണ് ഈ ഓൺലൈൻ പരിശീലനം. പരീക്ഷണാടിസ്ഥാനത്തിൽ നടക്കുന്ന പരിപാടിയിൽ 100 വോളണ്ടിയർമാർ പങ്കെടുക്കുന്നുണ്ട്. നിലവിൽ ഇംഗ്ലീഷ്, ഹിന്ദി ഭാഷകളിലായി ലഭ്യമാക്കിയിട്ടുള്ള പരിശീലനം ഭാവിയിൽ പ്രാദേശിക ഭാഷകളിലും നൽകുന്നതാണ്.
അവശ്യ ജീവിത നൈപുണ്യങ്ങൾ, വ്യക്തിത്വ വികസനം, രാഷ്ട്ര നിർമ്മാണം, പൗര ബോധത്തോടെ ഉള്ള പ്രവർത്തനങ്ങൾ, സാമൂഹികസേവനം, സാമൂഹിക മുന്നേറ്റങ്ങൾ, ശാക്തീകരണ സംവിധാനങ്ങൾ തുടങ്ങിയവയിൽ 1.4 ദശലക്ഷം മുതൽ രണ്ട് ദശലക്ഷം വരെ വരുന്ന യുവാക്കൾക്ക് പരിശീലനം നൽകാൻ ഈ മുന്നേറ്റം ലക്ഷ്യമിടുന്നു.
RRTN
(Visitor Counter : 157
ആരോഗ്യ, കുടുംബക്ഷേമ മന്ത്രാലയം
ഗുരുതരാവസ്ഥയിലുള്ള കോവിഡ്-19 രോഗികള്ക്ക് ഐടോലിസുമാബിന്റെ നിയന്ത്രിത അടിയന്തിര ഉപയോഗത്തിന് ഡ്രഗ്സ് കണ്ട്രോളര് ജനറൽ ഓഫ് ഇന്ത്യ യുടെ അനുമതി
ന്യൂഡല്ഹി; 2020 ജൂലൈ 11
ഗുരുതരമായ പ്ലേക്ക് സോറിയാസിനായി ഇതിനകം തന്നെ അംഗീകരിച്ചു കഴിഞ്ഞ മോണോ ക്ലോണല് ആന്റിബോഡിയായ ഐടോലിസുമാബിന്റെ നിയന്ത്രിതമായ അടിയന്തിര ഉപയോഗത്തിനായി ക്ലിനിക്കല് ട്രയല് വിവരങ്ങളുടെ അടിസ്ഥാനത്തില് ഡ്രഗസ് കണ്ട്രോളര് ജനറൽ ഓഫ് ഇന്ത്യ അനുമതി നല്കി.
ബയോകോൺ കമ്പനിയാണ് 2013 മുതല് അല്സുമാബ് എന്ന ബ്രാന്ഡ് പേരില് ഈ മരുന്ന് ഉല്പ്പാദിപ്പിച്ച് വിതരണം നടത്തികൊണ്ടിരിക്കുന്നത്. ഈ ആഭ്യന്തര മരുന്നാണ് ഇപ്പോള് കോവിഡ്-19നും ഉപയോഗിക്കുന്നതിനായി അംഗീകരിച്ചിരിക്കുന്നത്.
ബയോകോണ് കമ്പനി കോവിഡ്-19 രോഗികളില് നടത്തിയ രണ്ടാംഘട്ട ക്ലിനിക്കല് ട്രയല് ഫലങ്ങള് ഡി.സി.ജി.ഐ.യ്ക്ക് സമര്പ്പിച്ചിരുന്നു. ഡി.സി.ജി.ഐ.യുടെ ഓഫീസിലെ വിദഗ്ധ സമിതി ഈ പരിശോധനയുടെ ഫലങ്ങള് ചര്ച്ചചെയ്തിരുന്നു.
വിശദമായ ചര്ച്ചകളുടെയും കമ്മിറ്റിയുടെ ശിപാര്ശയുടെയും അടിസ്ഥാനത്തില് കോവിഡ്-19 രോഗം മൂലം ഉണ്ടാകുന്ന സിവിയര് അക്യൂട്ട് റെസ്പ്രിറേറ്ററി ഡിസ്ട്രസ് സിന്ഡ്രോം  ഉള്ള രോഗികളില് അതിന്റെ തീവ്രത കുറയ്ക്കുന്നതിനായി അടിയന്തിരമായി നിയന്ത്രിതമായി ഉപയോഗിക്കുന്നതിന് വേണ്ടി ഈ മരുന്ന് വിപണിയില് എത്തിക്കാനായി ഡി.സി.ജി.ഐ അനുമതി നല്കാന് തീരുമാനിക്കുകയായിരുന്നു. രോഗികളുടെ അനുമതി, അപകട നിയന്ത്രണ പദ്ധതി, അതുപോലെ ആശുപത്രികളില് മാത്രമുള്ള ഉപയോഗം തുടങ്ങിയ ചില ഉപാധികളുടെ അടിസ്ഥാനത്തില് മാത്രമാണ് ഇവ ഉപയോഗിക്കാന് അനുമതി നല്കിയിരിക്കുന്നത്.
ആരോഗ്യ കുടുംബക്ഷേമ മന്ത്രാലത്തിന്റെ കോവിഡ്-19'' പരിശോധന ചികിത്സകള് ''ക്കുള്ള മരുന്നുകളുടെ വിലയുമായി താരതമ്യം ചെയ്യുമ്പോള് ഐടോലിസുമാബ് എന്ന ഈ ആഭ്യന്തര മരുന്നിനുണ്ടാകുന്ന ശരാശരി ചെലവ് കുറവുമാണ് എന്നത് ശ്രദ്ധേയമാണ്
(
പ്രധാനമന്ത്രിയുടെ ഓഫീസ്
ബംഗ്ലാദേശ് പ്രധാനമന്ത്രി ഷെയ്ഖ് ഹസീനയുമായി പ്രധാനമന്ത്രി നരേന്ദ്ര മോദി കൂടിക്കാഴ്ച നടത്തി
പ്രധാനമന്ത്രി ശ്രീ നരേന്ദ്ര മോദി ഇന്ന് ബംഗ്ലാദേശ് പ്രധാനമന്ത്രി ഷെയ്ഖ് ഹസീനയുമായി അദ്ദേഹത്തിന്റെ ഔദ്യോഗിക വസതിയിൽ കൂടിക്കാഴ്ച നടത്തി. ജി20 ഉച്ചകോടിയിൽ പങ്കെടുക്കാനാണ് ബംഗ്ലാദേശ് പ്രധാനമന്ത്രി ഇന്ത്യയിലെത്തിയത്.
എക്സിൽ ശ്രീ മോദി പോസ്റ്റ് ചെയ്തു
"പ്രധാനമന്ത്രി ഷെയ്ഖ് ഹസീനയുമായി ചർച്ചകൾ നടത്തി. കഴിഞ്ഞ 9 വർഷത്തെ ഇന്ത്യ-ബംഗ്ലാദേശ് ബന്ധങ്ങളിലെ പുരോഗതി വളരെ സന്തോഷകരമാണ്. ഞങ്ങളുടെ ചർച്ചകൾ കണക്റ്റിവിറ്റി, വാണിജ്യ ബന്ധം തുടങ്ങിയ മേഖലകൾ ഉൾക്കൊള്ളുന്നു."
പ്രധാനമന്ത്രിയുടെ ഓഫീസ് പോസ്റ്റ് ചെയ്തു
"ഇന്ത്യ-ബംഗ്ലാദേശ് ഉഭയകക്ഷി സഹകരണം വൈവിധ്യവൽക്കരിക്കുന്നതിനെക്കുറിച്ച് പ്രധാനമന്ത്രി ഷെയ്ഖ് ഹസീനയുമായി പ്രധാനമന്ത്രി ശ്രീ നരേന്ദ്ര മോദി ചർച്ചകൾ നടത്തി. കണക്റ്റിവിറ്റി, സംസ്കാരം, ജനങ്ങൾ തമ്മിലുള്ള ബന്ധം എന്നിവയുൾപ്പെടെയുള്ള മേഖലകളിലെ ബന്ധം ശക്തിപ്പെടുത്താൻ അവർ തീരുമാനിച്ചു ."
PMO also posted on X
"PM @narendramodi had productive talks with PM Sheikh Hasina on diversifying the India-Bangladesh bilateral cooperation. They agreed to strengthen ties in host of sectors including connectivity, culture as well as people-to-people ties."
പ്രധാനമന്ത്രിയുടെ ഓഫീസ്
ജപ്പാൻ പ്രധാനമന്ത്രിയായി ചുമതലയേറ്റ ഫുമിയോ കിഷിദയെ പ്രധാനമന്ത്രി അഭിനന്ദിച്ചു
പ്രധാനമന്ത്രി ശ്രീ നരേന്ദ്ര മോദി ജപ്പാൻ പ്രധാനമന്ത്രിയായി ചുമതലയേറ്റ ഫ്യൂമിയോ കിഷിദയുമായി സംസാരിച്ചു,.
ഒരു ട്വീറ്റിൽ പ്രധാനമന്ത്രി പറഞ്ഞു;
"ജപ്പാൻ പ്രധാനമന്ത്രിയായി ചുമതലയേറ്റ ഫ്യൂമിയോ കിഷിദയെ അഭിനന്ദിക്കാൻ അദ്ദേഹവുമായി സംസാരിച്ചു. പ്രത്യേക തന്ത്രപരവും ആഗോളതലത്തിലുമുള്ള ഇന്ത്യ-ജപ്പാൻ പങ്കാളിത്തം കൂടുതൽ ശക്തിപ്പെടുത്തുന്നതിനും ഇന്തോ-പസഫിക് മേഖലയിലെ സഹകരണം വർദ്ധിപ്പിക്കുന്നതിനും ഞാൻ അദ്ദേഹവുമായി ചേർന്ന് പ്രവർത്തിക്കാൻ ആഗ്രഹിക്കുന്നു."
(
ആരോഗ്യ, കുടുംബക്ഷേമ മന്ത്രാലയം
ഇതുവരെ 203.42 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി: സെപ്തംബർ 30, 2022
(രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 203.42 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
2.40 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
RRTN
വിദ്യാഭ്യാസ മന്ത്രാലയം
2020 ജൂലൈയിൽ നടത്താനിരിക്കുന്ന നീറ്റ് -യു ജി പ്രവേശന പരീക്ഷ മാറ്റി വച്ചു എന്നുള്ള അറിയിപ്പ് വ്യാജമെന്ന് എൻ ടി എ
ന്യൂഡൽഹി, ജൂൺ 17, 2020
2020 ജൂലൈയിൽ നടക്കേണ്ട നാഷണൽ എലിജിബിലിറ്റി കം എൻട്രൻസ് ടെസ്റ്റ്  - അണ്ടർ ഗ്രാജുവേറ്റ് പ്രവേശന പരീക്ഷ നീട്ടി വച്ചു എന്ന രീതിയിൽ വിവിധ ഇടങ്ങളിലും സാമൂഹ്യ മാധ്യമങ്ങളിലും പ്രചരിക്കുന്ന വ്യാജ പൊതു അറിയിപ്പ് ശ്രദ്ധയിൽ പെട്ടതായി നാഷണൽ ടെസ്റ്റിംഗ് ഏജൻസി  അറിയിച്ചു. ഈ വ്യാജ അറിയിപ്പ് ഗൗരവത്തിൽ എടുക്കുന്നതായും ഇതിനു പിന്നിലെ ഉറവിടം സംബന്ധിച്ച് അന്വേഷണം ആരംഭിച്ചതായും എൻ ടി എ വ്യക്തമാക്കി.
എൻ ടി എ യോ മറ്റ് ബന്ധപ്പെട്ട അധികാരികളോ അങ്ങനെയൊരു തീരുമാനം ഇത് വരെ എടുത്തിട്ടില്ലെന്ന് എല്ലാ ഉദ്യോഗാര്ഥികളെയും രക്ഷിതാക്കളെയും പൊതു ജനങ്ങളെയും അറിയിക്കുന്നു. തെറ്റായ ഇത്തരം അറിയിപ്പുകൾക്കെതിരെ ജാഗ്രത പുലർത്തണമെന്നും അറിയിപ്പുകൾക്കായി എൻ ടി എ യുടെ ഔദ്യോഗിക വെബ്സൈറ്റ് ആയ www.nta.ac.in അല്ലെങ്കിൽ ntaneet.nic.in എന്നിവയെ ആശ്രയിക്കണമെന്നും എൻ ടി എ ആവശ്യപ്പെട്ടു.
പരീക്ഷയുമായി ബന്ധപ്പെട്ട് 2020 മെയ് 11 നു പുറത്തിറക്കിയ ഔദ്യോഗിക അറിയിപ്പ് എൻ ടി എ വെബ്സൈറ്റിൽ ലഭ്യമാണ്
അതിനായി ലിങ്ക് സന്ദർശിക്കുക:
https://data.nta.ac.in/Download/Notice/Notice 20200511063520.pdf
(
പ്രധാനമന്ത്രിയുടെ ഓഫീസ്
ബ്രസീലിൽ 2021ലെ ബധിര ഒളിമ്പിക്സിൽ പങ്കെടുക്കുന്ന കായികതാരങ്ങൾക്ക് പ്രധാനമന്ത്രി ആശംസകൾ നേർന്നു
ബ്രസീലിൽ 2021ലെ ബധിര ഒളിമ്പിക്സിൽ  പങ്കെടുക്കുന്ന പ്രതിഭാധനരായ കായികതാരങ്ങൾക്ക് പ്രധാനമന്ത്രി ശ്രീ നരേന്ദ്ര മോദി ആശംസകൾ നേർന്നു. ഗെയിംസിന് പോകുന്നതിന് മുമ്പ് ദേശീയ യുദ്ധസ്മാരകം സന്ദർശിച്ച കായികതാരങ്ങളുടെ നടപടിയാണ് തന്നെ ശരിക്കും സ്പർശിച്ചതെന്നും ശ്രീ മോദി പറഞ്ഞു.
പ്രധാനമന്ത്രി ട്വീറ്റ് ചെയ്തു :
"ഇന്ന് ആരംഭിക്കുന്ന ഡെഫ്ലിംപിക്ക്സ് 2021-ൽ ഇന്ത്യ നമ്മുടെ സംഘത്തെ ഹര്ഷാരവം മുഴക്കി പ്രോത്സാഹിപ്പിക്കുന്നു. നമ്മുടെ എല്ലാ കഴിവുറ്റ കായികതാരങ്ങൾക്കും ആശംസകൾ.
ഗെയിംസിനായി പോകുന്നതിന് മുമ്പ് ദേശീയ യുദ്ധ സ്മാരകം സന്ദർശിച്ച അവരുടെ നടപടി എന്നെ ശരിക്കും സ്പർശിച്ചു."
രാജ്യരക്ഷാ മന്ത്രാലയം
സായുധ സേനാംഗങ്ങൾക്കും സൈനികർക്കും ടെലി മെഡിസിൻ സേവനങ്ങൾ നൽകുന്നതിനായുള്ള സെഹത്  ഒപിഡി പോർട്ടലിനു പ്രതിരോധ മന്ത്രി ശ്രീ രാജ്നാഥ് സിംഗ് തുടക്കം കുറിച്ചു
(ന്യൂ ഡൽഹി ,മെയ് 27 ,2021
പ്രതിരോധ മന്ത്രി ശ്രീ രാജ്നാഥ് സിംഗ് 2021 മെയ് 27 ന് ‘സർവീസസ് ഇ-ഹെൽത്ത് അസിസ്റ്റൻസ് & ടെലി കൺസൾട്ടേഷൻ - സെഹത്  ഒപിഡിപോർട്ടൽ വീഡിയോ കോൺഫറൻസിംഗിലൂടെ ആരംഭിച്ചു . നിലവിൽ സേവനത്തിലുള്ള സായുധ സേനാംഗങ്ങൾക്കും, മുതിർന്ന സൈനികർക്കും അവരുടെ കുടുംബങ്ങൾക്കും ഈ ഒപിഡി പോർട്ടലിൽ നിന്ന് ടെലി മെഡിസിൻ സേവനങ്ങൾ ഉപയോഗിക്കാം .Https://sehatopd.in/ എന്ന വെബ്സൈറ്റിൽ രജിസ്റ്റർ ചെയ്താൽ പോർട്ടലിൽ നിന്നുള്ള സേവനങ്ങൾ ലഭ്യമാവുന്നതാണ്. നൂതന സുരക്ഷാ സവിശേഷതകളുള്ള സെഹത് ഒപിഡി പോർട്ടലിന്റെ അവസാന പതിപ്പാണിത്.ഇതിന്റെ പരീക്ഷണ പതിപ്പ് 2020 ഓഗസ്റ്റിൽ പ്രവർത്തനക്ഷമമാക്കിയിരുന്നു. സേവനരംഗത്തുള്ള ഡോക്ടർമാർ ഇതിന്റെ ബീറ്റാ പതിപ്പിൽ നിന്ന് 6,500 ൽ അധികം മെഡിക്കൽ കൺസൾട്ടേഷനുകൾ ഇതിനകം നടത്തിയിട്ടുണ്ട്.
ചടങ്ങിൽ ,സൈനിക കാര്യ വകുപ്പ് , ആംഡ് ഫോഴ്സ് മെഡിക്കൽ സർവീസസ് , ഇന്റഗ്രേറ്റഡ് ഡിഫൻസ് സ്റ്റാഫ് , സെന്റർ ഫോർ ഡെവലപ്മെന്റ് ഓഫ് ആർട്ടിഫിഷ്യൽ കമ്പ്യൂട്ടിംഗ്  മൊഹാലി, മറ്റ് സംഘടനകൾ എന്നിവരെ പ്രശംസിച്ച പ്രതിരോധ മന്ത്രി,പോർട്ടലിന്റെ വികസനം 'ഡിജിറ്റൽ ഇന്ത്യ', 'ഇ-ഗവേണൻസ്' എന്നിവയ്ക്കുള്ള സർക്കാരിന്റെ പ്രതിബദ്ധതയെ പ്രതിഫലിപ്പിക്കുന്നുവെന്ന് പറഞ്ഞു . “ജനങ്ങൾക്ക് മെച്ചപ്പെട്ടതും വേഗതയേറിയതും സുതാര്യവുമായ ആനുകൂല്യങ്ങൾ പ്രദാനം ചെയ്യുക എന്നതിനാണ് എല്ലായ്പ്പോഴും നമ്മൾ ശ്രമിക്കുന്നത് ,” അദ്ദേഹം അടിവരയിട്ടു പറഞ്ഞു. .നൂതനമായ ആശയത്തിന്റെ മികച്ച ഉദാഹരണമായാണ് സെഹത് ഒപിഡി പോർട്ടലിനെ അദ്ദേഹം വിശേഷിപ്പിച്ചത്, പ്രത്യേകിച്ചും രാജ്യം കോവിഡ് -19 മഹാമാരിക്കെതിരെ പോരാടുന്ന ഈ സമയത്ത്ആശുപത്രികളിലെ ജോലിഭാരം കുറയ്ക്കാൻ പോർട്ടൽ സഹായിക്കുമെന്നും രോഗികൾക്ക് നേരിട്ട് ബന്ധപ്പെടാതെ തന്നെ വേഗത്തിലും ഫലപ്രദമായും ചികിത്സക്കുള്ള വിദഗ്ധാഭിപ്രായം നേടാനാകുമെന്നും അദ്ദേഹം പറഞ്ഞു.
ഈ പോർട്ടലിലേക്ക് സ്പെഷ്യലിസ്റ്റ് ഡോക്ടർമാരെ ചേർക്കുന്നതിനും സൈനികരുടെ വീടുകളിൽ മരുന്നുകൾ എത്തിക്കുന്നതിനുള്ള സേവനം ഉൾപ്പെടുത്തുന്നതും പരിഗണിക്കണമെന്ന് പ്രതിരോധ മന്ത്രി എ.എഫ്.എം.എസിനോട് അഭ്യർത്ഥിച്ചു. സേവനങ്ങൾ കുറച്ചു കൂടി മെച്ചപ്പെട്ട രീതിയിൽ നൽകുന്നതിനായി ഗുണഭോക്താക്കളിൽ നിന്ന് പതിവായി പ്രതികരണം ശേഖരിക്കണമെന്ന് അദ്ദേഹം നിർദ്ദേശിച്ചു.പ്രതിരോധ മന്ത്രാലയത്തിലെ മുതിർന്ന സിവിൽ, സൈനിക ഉദ്യോഗസ്ഥർ ഓൺലൈൻ ആയി ചടങ്ങിൽ പങ്കെടുത്തു.
IE
വനിതാ, ശിശു വികസന മന്ത്രാലയം
രാജ്യത്തുടനീളം 3 കോടി പ്രവർത്തനങ്ങൾക്ക് പോഷൻ പക്ഷാചരണം -2022 സാക്ഷ്യം വഹിച്ചു
(ന്യൂ ഡൽഹി : ഏപ്രിൽ 26 ,2022
വനിതാ ശിശുവികസന മന്ത്രാലയം 2022 മാർച്ച് 21 മുതൽ ഏപ്രിൽ 4 വരെ നാലാമത് പോഷൻ പക്ഷാചരണം നടത്തി .ഇത് രാജ്യവ്യാപകമായി ഏകദേശം 3 കോടി പ്രവർത്തനങ്ങൾക്ക് സാക്ഷ്യം വഹിച്ചു. 2021-ലെ പക്ഷാചരണം ഏകദേശം 2.21 കോടി പ്രവർത്തനങ്ങൾക്കാണ് സാക്ഷ്യം വഹിച്ചത് .
ജലശക്തി മന്ത്രാലയം, ട്രൈബൽ അഫയേഴ്സ് മന്ത്രാലയം, ആരോഗ്യ കുടുംബക്ഷേമ മന്ത്രാലയം, ആയുഷ്, യുവജനകാര്യം, കായികം, കൃഷി, കർഷക ക്ഷേമം, വിദ്യാഭ്യാസം, ഗ്രാമവികസനം, പഞ്ചായത്ത് രാജ്, ഉപഭോക്തൃകാര്യം, ഭക്ഷ്യ-പൊതുവിതരണം ന്യൂനപക്ഷകാര്യങ്ങൾ, പരിസ്ഥിതി, വനം, കാലാവസ്ഥാ വ്യതിയാനം, ഇലക്ട്രോണിക്സ് ആൻഡ് ഇൻഫർമേഷൻ ടെക്നോളജി, ഹൗസിംഗ് ആൻഡ് അർബൻ അഫയേഴ്സ്,ഇൻഫർമേഷൻ & ബ്രോഡ്കാസ്റ്റിംഗ് മന്ത്രാലയം തുടങ്ങിയ പങ്കാളിത്ത മന്ത്രാലയങ്ങളിൽ നിന്ന് രാജ്യത്തുടനീളം പോഷകാഹാര കേന്ദ്രീകൃത പ്രവർത്തനങ്ങൾ നടത്തുന്നതിന് മികച്ച പങ്കാളിത്തം ഉണ്ടായി. പോഷൻ പക്ഷാചരണം 2022 രണ്ട് വിശാലമായ മേഖലകളെ കേന്ദ്രീകരിച്ചായിരുന്നു. 6 വയസ്സ് വരെയുള്ള ഗുണഭോക്താക്കളായ കുട്ടികളുടെ ഉയരവും ഭാരവും അളക്കലും, ജൻഡർ സെൻസിറ്റീവ് വാട്ടർ മാനേജ്മെന്റ്, വിളർച്ച, ആരോഗ്യമുള്ള അമ്മയ്ക്കും കുട്ടികൾക്കുമുള്ള പരമ്പരാഗത ഭക്ഷണം എന്നിവയെ കേന്ദ്രീകരിച്ചുള്ള, പ്രത്യേകിച്ച് ആദിവാസി മേഖലകളിലെ, പ്രവർത്തനങ്ങളും .
ജലശക്തി മന്ത്രാലയവുമായി സഹകരിച്ച് , ജലസംരക്ഷണത്തെക്കുറിച്ചും മാനേജ്മെന്റിനെക്കുറിച്ചും ജനങ്ങളെ ബോധവത്കരിക്കുന്നതുൾപ്പെടെ നിരവധി പ്രവർത്തനങ്ങൾ പക്ഷാചരണത്തിന്റെ ഭാഗമായി രാജ്യത്തുടനീളം നടത്തി.ജൽ ശക്തി മന്ത്രാലയത്തിന് കീഴിലുള്ള മൊത്തം പങ്കാളിത്തത്തിൽ 22,31,64,045 വ്യക്തികൾ രാജ്യത്തിന്റെ വിവിധ ഭാഗങ്ങളിലായി 2,144 പ്രവർത്തനങ്ങളിൽ പങ്കെടുത്തു .അതുപോലെ, ആരോഗ്യമുള്ള അമ്മയ്ക്കും കുഞ്ഞിനും വേണ്ടിയുള്ള പരമ്പരാഗത ഭക്ഷണത്തിൽ, പ്രത്യേകിച്ച് ആദിവാസി മേഖലകളിൽ ശ്രദ്ധ കേന്ദ്രീകരിക്കുക എന്നത് ഈ വർഷത്തെ പക്ഷാചരണത്തിന്റെ പ്രധാന ആശയങ്ങളിൽ ഒന്നായിരുന്നു.ട്രൈബൽ അഫയേഴ്സ് മന്ത്രാലയത്തിന് കീഴിലുള്ള മൊത്തം പങ്കാളിത്തത്തിൽ, ആദിവാസി ജില്ലകളിൽ / പ്രദേശങ്ങളിലെ 904 പ്രവർത്തനങ്ങളിലേതു ഉൾപ്പടെ 10,31,24,345 വ്യക്തികൾ പങ്കെടുത്തു